Jann Sjursen (KRF), 1998-04-02:
Som flere ordførere allerede har været inde på, har også jeg kunnet læse en del af papirerne, der ligger til grund for dette lovforslag, og dermed også kunnet konstatere, at der er foregået en særdeles grundig udvalgsbehandling, ikke mindst i Retsudvalget.
Denne udvalgsbehandling har, så vidt jeg kan skønne, ført til klare forbedringer og har resulteret i det lovforslag fra regeringens side, som nu ligger på Folketingets bord.
Jeg vil også gerne understrege allerede nu, at vi fra Kristeligt Folkepartis side vil være positivt indstillet over for dette lovforslag, selv om der nok kan være nogle ender og kanter, vi skal have lejlighed til at tage nærmere fat på i forbindelse med den udvalgsbehandling, der kommer efterfølgende på trods af, at forslaget er en genfremsættelse af en genfremsættelse.
Overordnet set tror jeg, der er fem punkter, som vi godt vil pege på fra Kristeligt Folkepartis side.
Angående de fysiske rammer
synes jeg for det første, det er vigtigt - som det nu bliver fastslået i § 2 - at man lægger vægt på en god psykiatrisk sygehusstandard.
Det er også vigtigt at fortsætte den debat, jeg har kunnet læse har været ført ved de tidligere behandlinger, om, hvordan vi kan opfylde målsætningen om patienters ret til enestue.
Jeg synes, det er meget afgørende, at vi kommer i den situation, at vi kan opfylde den målsætning, selv om jeg godt ved, at de økonomiske ressourcer sætter nogle grænser for, hvor hurtigt det kan ske.
Det er nemlig helt nødvendigt med disse enestuer, for at behandlingen kan få et optimalt udgangspunkt og give et godt resultat, og i den sammenhæng synes jeg også, det er beskæmmende, at psykiatriundersøgelsen påviser en klar sammenhæng mellem brugen af tvang og de manglende ressourcer på området.
Vi synes, det er en klar forbedring.
For det tredje har vi hæftet os ved diskussionen om de medicinfri afdelinger.
Det er allerhøjst symptomdæmpende, og derfor synes jeg i virkeligheden, der er god grund til at træde yderst varsomt på dette område, og at det, at brugen af medicin kan være nødvendig, ikke på nogen måde må blive en sovepude for at slippe uden om en egentlig behandling. Derfor vil jeg også gerne understrege tankerne om et forsøg med medicinfri afdelinger.
Jeg vil godt sige, at vi lægger meget stor vægt på i Kristeligt Folkeparti, at det kommer op at stå, og at vi bevæger os yderligere i den retning.
For det fjerde vil jeg sige om udskrivningsaftalerne, at det også er noget, vi lægger stor vægt på, og i den forbindelse også det samspil, der må være med en række andre tilbud, når vi ser på selve udskrivningssituationen - både i forbindelse med distrikts- og socialpsykiatrien og f.eks. muligheden for at få et rigtigt og ordentligt boligtilbud. For det femte har vi noteret os, at spørgsmålet om ungdomspsykiatrien har været inde i debatten tidligere.
Jeg synes, det er rigtigt, når en enkelt ordfører i tidligere debatter - jeg tror, det var hr. Peter Duetoft fra Centrum-Demokraterne - understregede behovet for, at unge under 18 år ikke skal være på voksenafdelinger som sådan.
Jeg synes, det er et rigtigt tema, som ikke har været dyrket godt nok i debatten, og som vi godt kunne tænke os at dyrke i det efterfølgende arbejde i Retsudvalget.
Jeg vil godt tilsige en positiv udvalgsbehandling
fra Kristeligt Folkepartis side.
Nu er hr. Arne Melchior jo en god lytter, og han er også god til at lege med ordene, og når han taler om at organisere spillelysten på kasinoerne, er jeg ikke helt og aldeles enig med ham, og det er vi ikke i Kristeligt Folkeparti.
Jeg vil godt sige, at vi stadig væk mener, at spillekasinoer også er en del af problemet for de mennesker, som bliver ramt af ludomani, men jeg vil godt, som jeg også sagde i min ordførertale, sige, at det er klart, at for os er
I den forstand kan vi da godt forstå, at Dansk Casinoforening f.eks. brokker sig både over ulige konkurrencevilkår og over, at der ikke i samme omfang er kontrol med de private spilleklubber, som der er med kasinoerne.
Det er det forhold, jeg tager udgangspunkt i, og jeg vil i øvrigt sige i forhold til, hvordan vi forholder os til selve lovforslaget
: Det har vi i vor folketingsgruppe ikke taget endelig stilling til, og det afhænger i høj grad af, hvorvidt vi også får nogle opstramninger på hele det private marked, sådan at vi kan få en regulering, hvad der er vores mål.